
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1922 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Απόδοση τιμών στον αποβιώσαντα πρώην Πρω¬ 
θυπουργό Κωνσταντίνο Μητσοτάκη. 

2 

Άσκηση υποψηφίων δικηγόρων στο Δήμο Ζω¬ 
γράφου. 

3 

Άσκηση υποψηφίων δικηγόρων στο Τεχνικό Επι¬ 
μελητήριο Ελλάδος. 

4 

Τροποποίηση της ΠΟΛ.1033/28.1.2016 (ΦΕΚ Β' 
720) απόφασης του Αναπληρωτή Υπουργού Οι¬ 
κονομικών σχετικά με τον εντοπισμό ανασφάλι¬ 
στων αυτοκινήτων οχημάτων και την επιδίωξη 
συμμόρφωσης των ιδιοκτητών αυτών μέσω της 
επίσπευσης της διαδικασίας επιβολής διοικητι¬ 
κών και ποινικών κυρώσεων. 

5 

Επιβολή κυρώσεων σύμφωνα με τον Κανονισμό 
(ΕΕ) 2015/757 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 
ΚΑΙ ΤΟΥ ΣΥΜΒΟΥΛΙΟΥ της 29ης Απριλίου 2015 
για την παρακολούθηση, την υποβολή εκθέσεων 
και επαλήθευση των εκπομπών διοξειδίου του 
άνθρακα από θαλάσσιες μεταφορές και για την 
τροποποίηση της οδηγίας 2009/16/ΕΚ. 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφάλματος στην αριθμ. 6502/15/7/ 
2017 απόφαση των Υπουργών Εσωτερικών και 
Παιδείας, Έρευνας και Θρησκευμάτων, που δημο- 
σιεύθηκε στο ΦΕΚ 1807/τ.Β'/25.5.2017. 


ΑΠΟΦΑΣΕΙΣ 

Αριθμ. 17920 _ (1) 

Απόδοση τιμών στον αποβιώσαντα πρώην Πρω¬ 
θυπουργό Κωνσταντίνο Μητσοτάκη. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 30 του π.δ. 84/2009 «Κύ¬ 
ρωση Κανονισμού Εξωτερικής Υπηρεσίαςτων Στρατευ¬ 
μάτων» (ΦΕΚ 108 Α79.7.2009). 


2. Τις διατάξεις του άρθρου 6 παρ. 6 του ν. 851/1978 
«Περί της Εθνικής Σημαίας, των Πολεμικών Σημαιών και 
του Διακριτικού Σήματος του Προέδρου της Δημοκρα¬ 
τίας» (ΦΕΚ 233 Α72.12.1978). 

3. Τις εξαιρετικές υπηρεσίες που προσέφερε στο Λαό, 
στην Πατρίδα και στο Έθνος ο πρώην Πρωθυπουργός 
Κωνσταντίνος Μητσοτάκης. 

4. Την με αριθμ. 1021/30.5.2017 επιστολή της οικογέ¬ 
νειας, με την οποία εκφράζεται η επιθυμία να εξαιρεθεί 
η κηδεία του πρώην Πρωθυπουργού Κωνσταντίνου 
Μητσοτάκη από τη δημόσια δαπάνη, που δύναται να 
προβλεφθεί με κοινή υπουργική απόφαση δυνάμει του 
ν. 409/1976, αποφασίζουμε: 

α. Να αποδοθούν κατά την κηδεία του οι τιμές που 
προσήκουν σε εν ενεργεία Πρωθυπουργό. 

β. Να τηρηθεί τετραήμερο δημόσιο πένθος από την 
ημέρα του θανάτου του. 

γ. Να αναρτηθούν μεσίστιες οι σημαίεςτων Δημοσίων 
Καταστημάτων όλης της Χώρας, από την ημέρα θανάτου 
έως την ημέρα της κηδείας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2017 

Οι Υπουργοί 

Εσωτερικών Εθνικής Άμυνας 

ΠΑΝΑΓΙΩΤΗΣ ΣΚΟΥΡΛΕΤΗΣ ΠΑΝΑΓΙΩΤΗΣ ΚΑΜΜΕΝΟΣ 


Αριθμ. 30753 _ (2) 

Άσκηση υποψηφίων δικηγόρων στο Δήμο Ζω¬ 
γράφου. 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 13 παρ. 3 του ν. 4194/2013 «Κώδικας 
Δικηγόρων» (Α' 208), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ/τος 63/2005 (Α' 98), 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 922/01.06.2017 


γ) του άρθρου 86 του ν. 3463/2006 «Κώδικας Δήμων 
και Κοινοτήτων» ( Α' 114), 

δ) του άρθρου 58 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α' 87). 

2. Το π.δ/μα 80/2016 «Ανάληψη υποχρεώσεων από 
τους διατάκτες» (Α' 145). 

3. Το π.δ/μα 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

4. Την με αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

5. Τον Οργανισμό Εσωτερικής Υπηρεσίας του Δήμου 
Ζωγράφου όπως ισχύει (Απόφ. Γεν. Γραμ. Αποκεντρω¬ 
μένης Διοίκησης Αττικής 46206/37888/10.10.2013, ΦΕΚ 
Β' 2376), καθώς και τις ανάγκες του Γραφείου Νομικής 
Υπηρεσίας του Δήμου. 

6. Το με αριθμ. πρωτ. 264/16/6.2.2017 έγγραφο του 
Δήμου Ζωγράφου, με συνημμένο απόσπασμα πρακτικού 
της από 8.9.2016 τακτικής (16ης) συνεδρίασης του Δημο¬ 
τικού Συμβουλίου με θέμα τον καθορισμό θέσεων πρα¬ 
κτικής άσκησης υποψηφίων δικηγόρων, καθώς και το 
με αριθμ. πρωτ. 3441/3.3.2017 έγγραφο της Διεύθυνσης 
Οικονομικών Υπηρεσιών, Τμήματος Προϋπολογισμού 
και Λογιστικής Απεικόνισης του Δήμου περί δεσμεύσεως 
σχετικής πίστωσης του Δήμου και 

7. Το γεγονός ότι με την απόφαση αυτή προκαλείται 
ετήσια δαπάνη ύψους δεκατεσσάρων χιλιάδων τετρακο- 
σίων (14.400,00) ευρώ, η οποία για το τρέχον έτος ανέρ¬ 
χεται σε 8.400,00 ευρώ περίπου, ποσό που θα καλύπτεται 
από τις εγγεγραμμένες πιστώσεις του προϋπολογισμού 
του Δήμου Ζωγράφου οικονομικού έτους 2017 (ΚΑ 
10.6041.03 «Αποζημίωση Πρακτικής Άσκησης Δικηγό¬ 
ρων»). Για καθένα από τα επόμενα έτη, η εν λόγω δαπάνη 
θα καλύπτεται από πιστώσεις που θα εγγράφονται στον 
προϋπολογισμό του Δήμου, του οικείου οικονομικού 
έτους, αποφασίζουμε: 

Α. Ορίζουμε: 

α) Τον αριθμό των υποψηφίων δικηγόρων που θα 
πραγματοποιήσουν την άσκησή τους στη Νομική Υπη¬ 
ρεσία του Δήμου Ζωγράφου, σε δύο (2) άτομα. 

β)Το χρονικό διάστημα άσκησής τους σε έξι (6) μήνες, 
με δυνατότητα παράτασης για επιπλέον διάστημα έξι 
μηνών, μετά από αποδοχή της σχετικής αίτησης του υπο¬ 
ψηφίου από τον Υπουργό Δικαιοσύνης, Δ.Α.Δ., σύμφωνα 
με τα οριζόμενα στην παράγραφο 5 του άρθρου 13 του 
ν. 4194/2013.Τα εξάμηνα θα αρχίζουν την 1 η Ιουνίου και 
1 η Δεκεμβρίου κάθε έτους. 

γ)Τη μηνιαία αποζημίωσή τους στο πόσο των εξακο- 
σίων (600) ευρώ. Το παραπάνω ποσό δεν υπόκειται σε 
ασφαλιστικές κρατήσεις, παρά μόνο σε παρακράτηση 
φόρου εισοδήματος και θα καταβάλλεται στο τέλος κάθε 
ημερολογιακού μηνός. 

Β. Καθορίζουμε τη σχετική διαδικασία ως εξής: 

Οι αιτήσεις των υποψηφίων υποβάλλονται στο πρω¬ 
τόκολλο του Δήμου, εντός δέκα (10) ημερών από την 
επομένη της ανάρτησης της ανακοίνωσης της σχετικής 
πρόσκλησης στην ιστοσελίδα του Δήμου Ζωγράφου. 
Στις αιτήσεις οι ενδιαφερόμενοι δηλώνουν: α) στοιχεία 
δελτίου αστυνομικής ταυτότητας β) αριθμό μητρώου 


ασκουμένου και γ) στοιχεία επικοινωνίας (ταχυδρομική 
διεύθυνση, σταθερό και κινητό τηλέφωνο, ηλεκτρονική 
διεύθυνση). Σε περίπτωση που οι αιτήσεις υποψηφίων 
οι οποίοι συγκεντρώνουν τα αντίστοιχα δικαιολογητικά 
και πληρούν τις τεθείσες προϋποθέσεις υπερβαίνουν 
τον αριθμό των διαθέσιμων θέσεων, η επιλογή μεταξύ 
αυτών θα γίνεται με δημόσια κλήρωση, η οποία θα δι- 
ενεργείται στο Δήμο Ζωγράφου, με την παρουσία των 
ενδιαφερομένων. Τα ονόματα όλων των επιλεγομένων 
θα αναρτώνται στην ιστοσελίδα του Δήμου. 

Γ. Ορίζουμε το ωράριο ημερήσιας απασχόλησης των 
ασκουμένων δικηγόρων σε οκτώ (8) ώρες. Υπεύθυνος 
τήρησης και ελέγχου του παρουσιολογίου και της άσκη¬ 
σης των απασχολούμενων υποψήφιων δικηγόρων είναι 
η Νομική Σύμβουλος του Δήμου Ζωγράφου. Η αμοιβή 
των ασκουμένων θα καταβάλλεται με βάση το παρου- 
σιολόγιο, με ένταλμα από την αρμόδια Διεύθυνση Οικο¬ 
νομικών του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2017 

Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 42659 _ (3) 

Άσκηση υποψηφίων δικηγόρων στοΤεχνικό Επι¬ 
μελητήριο Ελλάδος. 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

Ι.Τη διάταξη του άρθρου 13 παρ. 3 του ν. 4194/2013 
«Κώδικας Δικηγόρων» (Α' 208), όπως ισχύει. 

2. Τη διάταξη του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

3. Το π.δ./μα με αριθμ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

4. Το π.δ/μα με αριθμ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

5. Την με αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

6. Τα π.δ/τα με αριθμ. α) 295/2002 «ΟργανισμόςΤεχνι- 
κού Επιμελητηρίου Ελλάδος» (Α' 262) και, β) 883/1980 
«Περί συστάσεως παρά τω ΤΕΕ Γραφείου Δικαστικού και 
θέσεων επί εμμίσθω εντολή» (Α' 218). 

7. Τα έγγραφα με αριθμ. α) 5783/2.3.2017,τουΤεχνικού 
Επιμελητηρίου Ελλάδος και β) 15646/Φ50ΓΕΝ/29.3.2017, 
του Υπουργείου Υποδομών και Μεταφορών. 

8. Το με αριθμ. 19/10.5.2016 απόσπασμα πρακτικού 
συνεδρίασης του Διοικητικού Συμβουλίου του Επιμε¬ 
λητηρίου. 








Τεύχος Β' 1922/01.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

9. Την αριθμ. ΔΟΥ/117/26.1.2017 (ΑΔΑ:7ΤΧΦ46Ψ842- 
ΤΑ5) απόφαση Ανάληψης Υποχρέωσης και 

10. Το γεγονός ότι με την απόφαση αυτή επιβαρύνεται 
ο προϋπολογισμός του Τ.Ε.Ε. ως ν.π.δ.δ. μη επιδοτούμε¬ 
νου από τον Κρατικό προϋπολογισμό, με ετήσια δαπά¬ 
νη ύψους δέκα τεσσάρων χιλιάδων τετρακοσίων ευρώ 
(14.400,00 €) περίπου, η οποία για το τρέχον έτος ανέρχε¬ 
ται σε 4.800 ευρώ περίπου, ποσό που θα καλύπτεται από 
τις εγγεγραμμένες πιστώσεις του Τ.Ε.Ε. (Κ.Α.Ε. 0429.01) 
οικείου οικονομικού έτους, αποφασίζουμε: 

Α. Ορίζουμε: 

α) Τον αριθμό των υποψηφίων δικηγόρων που θα 
πραγματοποιήσουν την άσκησή τους στο Γραφείο Δι¬ 
καστικού της Κεντρικής Υπηρεσίας του Τεχνικού Επιμε¬ 
λητηρίου Ελλάδος, σε δύο (2) άτομα. 

β) Το χρονικό διάστημα άσκησής τους σε έξι (6) μήνες, 
με δυνατότητα παράτασης για επιπλέον διάστημα έξι 
μηνών, μετά την αποδοχή σχετικής αίτησης του υπο¬ 
ψηφίου από τον Υπουργό Δικαιοσύνης Διαφάνειας και 
Ανθρωπίνων Δικαιωμάτων, σύμφωνα με τα οριζόμενα 
στηνπαρ. 5 του άρθρου 13 του ν. 4194/2013.Τα εξάμηνα 
θα αρχίζουν την 1 η Μαρτίου και την 1 η Σεπτεμβρίου 
κάθε έτους. 

γ) Τη μηνιαία αποζημίωσή τους στο ποσό των εξακο- 
σίων (600,00) ευρώ. Το παραπάνω ποσό δεν υπόκειται 
σε ασφαλιστικές κρατήσεις, παρά μόνο σε παρακράτηση 
φόρου εισοδήματος και θα καταβάλλεται στο τέλος κάθε 
ημερολογιακού μηνός. 

Β. Καθορίζουμε τη σχετική διαδικασία ως εξής: 

Οι αιτήσειςτων υποψηφίων υποβάλλονται στοΤμήμα 
Γραμματείας (Πρωτόκολλο) του Επιμελητηρίου, εντός 
δέκα (10) ημερών από την επομένη της ανακοίνωσης 
της σχετικής πρόσκλησης στην ιστοσελίδα του Τ.Ε.Ε. 
Στις αιτήσεις οι ενδιαφερόμενοι δηλώνουν: α) στοιχεία 
δελτίου αστυνομικής ταυτότητας β) αριθμό μητρώου 
ασκουμένου και γ) στοιχεία επικοινωνίας (ταχυδρομική 
διεύθυνση, σταθερό και κινητό τηλέφωνο, ηλεκτρονική 
διεύθυνση). Σε περίπτωση που οι αιτήσεις υποψηφίων 
που πληρούν τις τεθείσες προϋποθέσεις, υπερβαίνουν 
τον αριθμό των διαθεσίμων θέσεων, η επιλογή μεταξύ 
αυτών θα γίνεται με δημόσια κλήρωση, η οποία θα διε- 
νεργείται στο Τ.Ε.Ε., με την παρουσία των ενδιαφερομέ¬ 
νων. Τα ονόματα των επιλεγόμενων θα αναρτώνται στην 
ιστοσελίδα του Επιμελητηρίου. 

Γ. Ορίζουμε το ωράριο ημερήσιας απασχόλησης, των 
ασκουμένων δικηγόρων, σε οκτώ (8) ώρες. Υπεύθυνη 
τήρησης και ελέγχου του παρουσιολογίου και άσκησης 
των απασχολούμενων υποψήφιων δικηγόρων, είναι η 
Νομική Σύμβουλος του Γραφείου Δικαστικού. Η αμοιβή 
των ασκουμένων θα καταβάλλεται με βάση το παρουσι- 
ολόγιο, με ένταλμα από την αρμόδια Διεύθυνση Οικονο¬ 
μικών ΥπηρεσιώντουΤεχνικού Επιμελητηρίου Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίόυ 2017 

Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΠΟΑ. 1078 (4) 

Τροποποίηση της ΠΟΛ.1033/28.1.2016 (ΦΕΚ Β' 
720) απόφασης του Αναπληρωτή Υπουργού Οι¬ 
κονομικών σχετικά με τον εντοπισμό ανασφάλι¬ 
στων αυτοκινήτων οχημάτων και την επιδίωξη 
συμμόρφωσης των ιδιοκτητών αυτών μέσω της 
επίσπευσης της διαδικασίας επιβολής διοικητι¬ 
κών και ποινικών κυρώσεων. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του π.δ. 237/1986 (ΦΕΚ Α' 110), όπως 
ισχύει, και ειδικότερα όπως αυτό συμπληρώθηκε με το 
άρθρο εικοστό έκτο του ν. 4141/2013 (ΦΕΚ Α' 81). 

2) Την ΠΟΑ 1163/2013 (ΦΕΚ Β' 1675) «Όροι και δια¬ 
δικασία είσπραξης - επιστροφής για την εφαρμογή του 
ηλεκτρονικού παράβολου», όπως ισχύει. 

3) Την υπ' αριθμ. ΥΠΟΙΚ 0010218 ΕΞ 2016 (ΦΕΚ Β' 
3696) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

4) Την ανάγκη τροποποίησης της ΠΟΛ.1033/2016 (ΦΕΚ 
Β' 720) απόφασης του Αναπληρωτή Υπουργού Οικονομι¬ 
κών «Εντοπισμός ανασφάλιστων αυτοκινήτων οχημάτων 
και επιδίωξη συμμόρφωσης των ιδιοκτητών αυτών μέσω 
της επίσπευσης της διαδικασίας επιβολής διοικητικών 
και ποινικών κυρώσεων», προκειμένου να αντιμετωπι- 
σθούν θέματα που ανέκυψαν κατά την υλοποίηση της 
προβλεπόμενης διαδικασίας. 

5) Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Η δεύτερη παράγραφος του άρθρου 2 αντικαθίσταται 
ως εξής: 

«Η Δ.ΗΛΕ.Δ. με βάση τα διαθέσιμα και τηρούμενα στη 
Α.Α.Δ.Ε. ηλεκτρονικά αρχεία και το αρχείο του Κέντρου 
Πληροφοριών, εντοπίζει με διασταύρωση τα οχήματα 
που ήταν σε κυκλοφορία την εν λόγω ημερομηνία, πα¬ 
ράγει αρχείο τυχόν ανασφάλιστων οχημάτων και δη¬ 
μιουργεί ηλεκτρονικό παράβολο υπέρ του Ελληνικού 
Δημοσίου ύψους διακοσίων πενήντα (250) ευρώ, κατά 
παρέκκλιση των διατάξεων του άρθρου 2 της Α.Υ.Ο. με 
αριθμό ΠΟΛ1163/2013, όπως ισχύει.» 

Μετά τη δεύτερη παράγραφο του άρθρου 2 προστί¬ 
θεται νέα παράγραφος ως εξής: 

«Ηλεκτρονικό παράβολο δημιουργείται για κάθε ιδι¬ 
οκτήτη / συνιδιοκτήτη τυχόν ανασφάλιστου οχήματος. 
Υποχρέωση πληρωμής υφίσταται μόνο για ένα ηλεκτρο¬ 
νικό παράβολο για κάθε όχημα. Τυχόν αχρεώστητη κα¬ 
ταβολή δύναται να επιστραφεί σύμφωνα με τις διατάξεις 
του άρθρου 5 της Α.Υ.Ο. με αριθμό ΠΟΛ1163/2013, όπως 
ισχύει». 

Η τρίτη παράγραφος του άρθρου 2, γίνεται τέταρτη 
και αντικαθίσταται ως εξής: 

«Η Δ.ΗΛΕ.Δ. αποστέλλει ειδοποιητήρια επιστολή στους 
ιδιοκτήτες των τυχόν ανασφάλιστων οχημάτων, είτε με 
ηλεκτρονικό ταχυδρομείο, είτε στην ηλεκτρονική θυρίδα 






19496 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 922/01.06.2017 


μηνυμάτων ΤθχίεΝθΐ, είτε στην τελευταία δηλωθείσα από 
αυτούς, στη φορολογική διοίκηση, ταχυδρομική διεύ¬ 
θυνση, με την οποία τους ειδοποιεί ότι σε συγκεκριμένη 
ημερομηνία (ημερομηνία διασταύρωσης) εντοπίσθηκε 
το όχημά τους ανασφάλιστο και για τις ενέργειες που 
πρέπει να κάνουν κατά περίπτωση.» 

Η τέταρτη και η πέμπτη παράγραφος του άρθρου 2 
διαγράφονται. 

Άρθρο 2 

Το άρθρο 3 αντικαθίσταται ως εξής: 

«Άρθρο 3 

Ενέργειες ιδιοκτήτη οχήματος 

Ο ιδιοκτήτης οχήματος, ο οποίος λαμβάνει ειδοποιη¬ 
τήρια επιστολή, προβαίνει στην ασφάλιση της αστικής 
ευθύνης από την κυκλοφορία του οχήματος, αφού προ¬ 
ηγούμενα πληρώσει το ηλεκτρονικό παράβολο. 

Το ηλεκτρονικό παράβολο οφείλεται σε κάθε περί¬ 
πτωση σύναψης ασφαλιστηρίου συμβολαίου μετά την 
ημερομηνία διασταύρωσης, ακόμα και αν το συμβόλαιο 
έχει συναφθεί πριν την ενημέρωση του ιδιοκτήτη του 
οχήματος. 

Ο ιδιοκτήτης που δεν υποχρεούται να προβεί σε 
ασφάλιση του οχήματος του για οποιοδήποτε νόμιμο 
λόγο, όπως σε περίπτωση που έχει τηρηθεί η υποχρέω¬ 
ση ασφάλισης του οχήματος του, πριν την ημερομηνία 
διασταύρωσης ή υπάρχει σύμφωνα με το νόμο απαλ¬ 
λαγή υποχρέωσης από την ασφάλισή του ή μπορεί να 
τεκμηριωθεί η ακινησία του ή έχει διαπιστωθεί λάθος 
στα στοιχεία κυκλοφορίας του, απευθύνεται στις κατά 
περίπτωση αρμόδιες υπηρεσίες (Ασφαλιστική Επιχεί¬ 
ρηση, Δ.Ο.Υ., Υπουργείο Υποδομών και Μεταφορών), 
προκειμένου να προβούν στις απαραίτητες ενέργειες για 
την ενημέρωση των δεδομένων τους ώστε το όχημα να 
εξαιρεθεί από το αρχείο των ανασφάλιστων. Στις ανω¬ 
τέρω περιπτώσεις δεν υφίσταται υποχρέωση πληρωμής 
του ηλεκτρονικού παράβολου. 

Δεν υφίσταται υποχρέωση πληρωμής του ηλεκτρονι¬ 
κού παράβολου για την έκδοση ασφαλιστηρίου συμβο¬ 
λαίου, ακόμα και αν το όχημα έχει περιληφθεί στο αρχείο 
των ανασφάλιστων οχημάτων: 

α) στην περίπτωση που έχουν επιβληθεί οι κυρώσεις 
και οι ποινές που προβλέπονται στις διατάξεις της παρ. 
4 του άρθρου 12 του π.δ. 237/1998 και 

β) από τον αγοραστή, σε περίπτωση μεταβίβασης οχή¬ 
ματος μετά την ημερομηνία διασταύρωσης. 

Τυχόν αχρεώστητη καταβολή δύναται να επιστραφεί 
σύμφωνα με τις διατάξεις του άρθρου 5 της ΑΥΟ με αριθ¬ 
μό ΠΟΑ1163/2013, όπως ισχύει». 

Άρθρο 3 

Το άρθρο 4 αντικαθίσταται ως εξής: 

«Άρθρο 4 

Ενέργειες ασφαλιστικής επιχείρησης οχήματος 

Οι ασφαλιστικές επιχειρήσεις, μέσω υπηρεσιών (ννθό 
εθΓνίςθ) που παρέχονται από τη Δ.ΗΑΕ.Δ., προβαίνουν: 


1. Σε έλεγχο, κατά την έκδοση ασφαλιστηρίου συμβο¬ 
λαίου, εάν το όχημα που πρόκειται να ασφαλιστεί έχει 
εντοπισθεί ως ανασφάλιστο από την ανωτέρω διαδικα¬ 
σία και αν έχει πληρωθεί το ηλεκτρονικό παράβολο του 
άρθρου 2 της παρούσας. 

Ειδικότερα, κατά τη διενέργεια του ελέγχου διαπιστώ¬ 
νεται αν είναι σωστή η σχέση αριθμού κυκλοφορίας και 
Α.Φ.Μ. ιδιοκτήτη προς αποφυγή λαθών κατά τη σύνταξη 
των συμβολαίων και αν απαιτείται πληρωμή ηλεκτρονι¬ 
κού παράβολου για την έκδοση του συμβολαίου, λαμ- 
βάνοντας υπόψη τις εξαιρέσεις που προβλέπονται στο 
άρθρο 2 της παρούσας. 

2. Σε ενημέρωση της Δ.ΗΑΕ.Δ., μετά την έκδοση του 
ασφαλιστηρίου συμβολαίου, σχετικά με τα στοιχεία αυ¬ 
τού, καθώς και σχετικά με τον αριθμό του παράβολου 
που χρησιμοποιήθηκε. 

Η διαδικασία δέσμευσης του ηλεκτρονικού παράβο¬ 
λου διενεργείται από τη Δ.ΗΑΕ.Δ., σε πραγματικό χρό¬ 
νο κατά παρέκκλιση του άρθρου 4 της Α.Υ.Ο. με αριθμό 
ΠΟΑ. 1163/2013, όπως ισχύει. 

3. Σε ενημέρωση της Δ.ΗΑΕ.Δ. σχετικά με τους αριθ¬ 
μούς κυκλοφορίας των οχημάτων που λόγω ευθύνης 
τους περιελήφθησαν στη λίστα των τυχόν ανασφάλιστων 
ενώ δεν θα έπρεπε. 

Σε περίπτωση αποδεδειγμένης τεχνικής αδυναμίας 
εκτέλεσης των (1) και (2) ενεργειών, η ασφαλιστική επι¬ 
χείρηση δύναται να προβεί στην έκδοση ασφαλιστηρίου 
συμβολαίου, με την προϋπόθεση: 

- να διενεργήσει τον σχετικό έλεγχο και να ενημερώσει 
τη Δ.ΗΑΕ.Δ. αμέσως μετά την αποκατάσταση της επικοι¬ 
νωνίας των ηλεκτρονικών συστημάτων και 

- να ενημερώσει τον πολίτη ότι η σύναψη του ασφαλι¬ 
στηρίου συμβολαίου, δεν τον απαλλάσσει απάτην υπο¬ 
χρέωση πληρωμής του ηλεκτρονικού παράβολου που 
τυχόν έχει δημιουργηθεί και εκκρεμεί η πληρωμή του.» 

Άρθρο 4 

Το άρθρο 5 αντικαθίσταται ως εξής: 

«Άρθρο 5 

Έλεγχος συμμόρφωσης 

Η Δ.ΗΑΕ.Δ. σε τακτά διαστήματα, δύναται να ανταλ¬ 
λάσσει ή να αναζητά στοιχεία από το Ελληνικό Κέντρο 
Πληροφοριών, είτε μαζικά με τη μορφή αρχείου είτε 
μέσω υπηρεσίας (ννοό-εθη/ίςθ) σχετικά με την κατάστα¬ 
ση οχημάτων και να λαμβάνει ενδεικτικά και κατ'ελάχι- 
στον τις παρακάτω κατά περίπτωση πληροφορίες: 

Α. Σε περίπτωση ασφάλισης του οχήματος: 

- την ημερομηνία έναρξης της ασφάλισης, 

- την ασφαλιστική επιχείρηση, 

- το μοναδικό αριθμό του ηλεκτρονικού παράβολου 
που ταυτίζεται με τον αριθμό της ειδοποίησης, εφόσον 
ήταν απαιτητό. 

Β. Σε περίπτωση μη ορθού χαρακτηρισμού ως ανα¬ 
σφάλιστο: 

- την αιτία μη ορθής εικόνας (όπως μη αποστολή του 
οχήματος από την ασφαλιστική επιχείρηση στο Κέντρο 
Πληροφοριών), 

- τα στοιχεία του ασφαλιστηρίου σε περίπτωση που 
υφίσταται. 

Γ. Σε περίπτωση ασφάλισηςτου οχήματος χωρίς έλεγ¬ 
χο, λόγω τεχνικής αδυναμίας επικοινωνίας των συστημά¬ 
των, για το αν το όχημα είχε εντοπιστεί ως ανασφάλιστο 
κατά τα προαναφερθέντα: 

- στοιχεία αποτυχημένων κλήσεων (ημερομηνία, ώρα) 

- αριθμός κυκλοφορίας του οχήματος 

- Α.Φ.Μ. ιδιοκτήτη στο όνομα του οποίου συνάφθηκε 
το συμβόλαιο 

- τα στοιχεία του ασφαλιστηρίου.». 

Άρθρο 5 

Στο άρθρο 6 η πρώτη παράγραφος αντικαθίσταται ως 
εξής: 

«Σε περίπτωση μη εμφάνισης και μη συμμόρφωσης του 
ιδιοκτήτη του οχήματος με τα οριζόμενα στην παρούσα, 
η Δ.ΗΛΕ.Δ. σε εύλογο χρόνο και όχι πέραν διμήνου από 
τη διενέργεια της διασταύρωσης για τον εντοπισμό των 
ανασφάλιστων σε συγκεκριμένη ημερομηνία, αποστέλλει 
τα στοιχεία του, καθώς και του οχήματος του για το όποιο 
δεν υφίσταται ασφαλιστική κάλυψη στην αρμόδια Αστυ¬ 
νομική Αρχή, για την σε βάρος του επιβολή των κυρώσε¬ 
ων και ποινών που προβλέπονται στις διατάξεις της παρ. 
4 του άρθρου 5 και του άρθρου 12 του π.δ. 237/1986.». 

Στο άρθρο 6 μετά την πρώτη παράγραφο προστίθεται 
οι κατωτέρω παράγραφοι: 

«Επίσης στην αρμόδια Αστυνομική Αρχή αποστέλλο- 
νται τα στοιχεία των ιδιοκτητών και των οχημάτων τους, 
για τα οποία συντάχθηκαν ασφαλιστήρια συμβόλαια 
μετά την ημερομηνία διασταύρωσης χωρίς την πλη¬ 
ρωμή του ηλεκτρονικού παράβολου, για οποιαδήποτε 
αιτία, προκειμένου να επιβληθούν οι προαναφερθείσες 
κυρώσεις. 

Δεν αποστέλλονται στην Αστυνομική Αρχή τα στοιχεία 
ιδιοκτητών οι οποίοι, μετά την ημερομηνία διασταύρω¬ 
σης, μεταβίβασαν ή διέγραψαν οριστικά από την κυ¬ 
κλοφορία τα σχήματά τους που εντοπίστηκαν ως τυχόν 
ανασφάλιστα.». 

Άρθρο 6 

Το άρθρο 7 αντικαθίσταται ως εξής: 

«Άρθρο 7 

Χρόνος διασταύρωσης - Λήξη διαδικασίας 

Η διαδικασία του άρθρου 1 της παρούσας διενεργείται 
τουλάχιστον 2 φορές ετησίως. Μετά τη νέα διασταύρωση 
δημιουργούνται ηλεκτρονικά παράβολα εκ νέου. 

Τυχόν μη πληρωμένα ηλεκτρονικά παράβολα που 
έχουν εκδοθεί από την προηγούμενη διασταύρωση 
παύουν να ισχύουν.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 2263.4-1/39239 /2017 (5) 

Επιβολή κυρώσεων σύμφωνα με τον Κανονισμό 
(ΕΕ) 2015/757ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 
ΚΑΙ ΤΟΥ ΣΥΜΒΟΥΛΙΟΥ της 29ης Απριλίου 2015 
για την παρακολούθηση, την υποβολή εκθέσεων 
και επαλήθευση των εκπομπών διοξειδίου του 
άνθρακα από θαλάσσιες μεταφορές και για την 
τροποποίηση της οδηγίας 2009/16/ΕΚ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του άρθρου 2 του ν. 1338/1983 (Α' 34) «Εφαρμογή 
Κοινοτικού Δικαίου», όπως ισχύει, 
β) του π.δ. 55/1998 «Προστασία του Θαλασσίου Περι¬ 
βάλλοντος» (Α' 58), και ιδίως του άρθρου 18, 
γ) του ν. 3922/2011 «Σύσταση Αρχηγείου Λιμενικού 
Σώματος - Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει, 
δ) του άρθρου 24 παρ. 4.(β) του π.δ. 103/2014 «Οργα¬ 
νισμός Υπουργείου Ναυτιλίας» (Α' 170), 
ε) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής....» (Α' 114), 
στ) του άρθρου 20 του Κανονισμού 2015/757 του Ευ¬ 
ρωπαϊκού Κοινοβουλίου και του Συμβουλίου της 29ης 
Απριλίου 2015 για την παρακολούθηση, την υποβολή 
εκθέσεων και επαλήθευση των εκπομπών διοξειδίου 
του άνθρακα από θαλάσσιες μεταφορές, 
ζ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
η) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98), 
θ) η με αριθμ. Υ198/2016 απόφαση Πρωθυπουργού 
"Ανάθεση αρμοδιοτήτων στον Αναπληρωτή Υπουργό Πε¬ 
ριβάλλοντος και Ενέργειας, Σωκράτη Φάμελλο"(Β' 3722), 
ι) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Η μη συμμόρφωση με τις απαιτήσεις της υποχρέω¬ 
σης παρακολούθησης και υποβολής εκθέσεων, που κα¬ 
θορίζονται στα άρθρα από 8 έως και 12 του Κανονισμού 
(ΕΕ) 2015/757 του Ευρωπαϊκού Κοινοβουλίου και του 
Συμβουλίου της 29ης Απριλίου 2015 για την παρακο¬ 
λούθηση, την υποβολή εκθέσεων και επαλήθευση των 
εκπομπών διοξειδίου του άνθρακα από θαλάσσιες μετα¬ 
φορές και για την τροποποίηση της οδηγίας 2009/16/ΕΚ, 
τιμωρείται σύμφωνα με τις διατάξεις και τη διαδικασία 
που προβλέπονται στα άρθρα 13 και 14 του π.δ. 55/1998 
(Α' 58), όπως ισχύει. 

2. Για την περίπτωση που αναφέρεται στο άρθρο 20 
παρ. 4 του Κανονισμού (ΕΕ) 2015/757 εφαρμόζεται η 
διαδικασία που ορίζεται στην παρ. 10 του άρθρου 14 
του π.δ. 55/1998 (Α' 58), όπως ισχύει. 

Άρθρο 2 

Η ισχύς της απόφασης αυτής αρχίζει από της δημοσι- 
εύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Μαΐου 2017 

Οι Υπουργοί 

Αναπληρωτής Υπουργός 

Οικονομικών Περιβάλλοντος και Ενέργειας 

ΕΥΚΛΕΙΔΗΣ ΤΣΑΚΑΛΩΤΟΣ ΣΩΚΡΑΤΗΣ ΦΑΜΕΛΛΟΣ 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθμ. 6502/15/7/2017 απόφαση των Υπουργών 
Εσωτερικών και Παιδείας, Έρευνας και Θρησκευμάτων, 
που δημοσιεύθηκε στο ΦΕΚ 1807/τ.Β'/25.5.2017, στη 
σελίδα 18272, στην α' στήλη, διορθώνεται η αρίθμηση 
των παραγράφων ως εξής: 

- στον 11 ο στίχο, 

προστίθεται στην αρχή ο αριθμός «1."» 

- και στον 28ο στίχο, 

προστίθεται στην αρχή ο αριθμός «2.» 

(Από το Εθνικό Τυπογραφείο) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 922/01.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























